கேள்வி: ஹன்னிபால் - திரசிமீன் ஏரி யுத்தம் பற்றி நீங்கள் என்ன அறிந்துள்ளீர்கள்?
பதில்: File:Battle of lake trasimene.gif கௌல் நாட்டவருடன் குளிர் காலத்திற்காகத் தனது துருப்புகளை ஹன்னிபால் தங்க வைத்தார். கௌல் நாட்டவரின் இவருக்கான ஆதரவானது உறுதி குறைந்திருந்தது. தன்னுடைய கெளல் நாட்டுக் கூட்டாளிகளால் ஒரு அரசியல் கொலை முயற்சி நடக்க சாத்தியம் இருப்பதை அறிந்து அச்சமுற்ற ஹன்னிபால் ஒரு குறிப்பிடத்தக்க எண்ணிக்கையிலான புனை முடிகளைத் தயாரிக்கச் செய்தார். வயதளவில் மிகவும் வேறுபட்ட நபர்களின் தோற்றத்தை ஒத்தவாறு அந்த புனை முடிகளுக்குச் சாயமிடச் செய்தார். தொடர்ந்து அந்தப் புனை முடிகளை மாற்றி மாற்றி அணிந்தார். இவ்வாறாக எந்த ஒரு அரசியல் கொலையாளிகளும் இவரை அடையாளம் காண முடியாதவாறு செய்தார். பொ. ஊ. மு. 217ஆம் ஆண்டின் இளவேனிற் காலத்தில் மேற்கொண்டு தெற்கில் நடவடிக்கைகளுக்கான ஒரு மிகுந்த ஆதரவான தளத்தைக் கண்டுபிடிக்க ஹன்னிபால் முடிவு செய்தார். கினேயசு செர்விலியசு மற்றும் கையசு பிளாமினியசு (உரோமின் புதிய பேராளர்கள்) உரோமை நோக்கி ஹன்னிபால் முன்னேறுவார் என எதிர்பார்த்திருந்தனர். ஹன்னிபால் தேர்ந்தெடுக்க வாய்ப்பிருந்த கிழக்கு மற்றும் மேற்கு வழிகளை அடைப்பதற்காகத் தங்களது இராணுவங்களை அவர்கள் அழைத்துச் சென்றனர்.Polybius, ''Histories'', Book III, 77 நடு இத்தாலிக்கான ஒரே ஒரு மாற்று வழியானது அர்னோ ஆற்றின் வாய்ப் பகுதியில் அமைந்திருந்தது. நடைமுறை ரீதியில் இப்பகுதியானது ஒரு பெரும் சதுப்பு நிலமாகும். இந்தக் குறிப்பிட்ட பருவத்தின் போது வழக்கத்தை விட அதிகமாக நீர் நிரம்பியிருக்கும். இவ்வழியானது கடினங்களால் நிரம்பியிருந்ததை ஹன்னிபால் அறிந்திருந்தார். ஆனால் இவ்வழியானது நடு இத்தாலிக்கான உறுதியான மற்றும் சாத்தியமான வகையில் துரிதமான வழியாக அமைந்திருந்தது. "நீரின் கீழ் இருந்த ஒரு நிலத்தின் வழியாக" நான்கு பகல்கள் மற்றும் மூன்று இரவுகள் ஹன்னிபாலின் வீரர்கள் அணி வகுத்தனர் என்றும், உடல் சோர்வால் கடுமையாகப் பாதிக்கப்பட்டிருந்தனர் மற்றும் தூங்குவதை வேண்டினர் என்றும் பாலிபியசு வாதிடுகிறார். அபினைன் மலைத்தொடர் மற்றும் வெளிப்படையாகத் தெரிந்த வகையில் கடக்க இயலாததாக இருந்த அர்னோ ஆறு வழியாகவும் எந்த ஓர் எதிர்ப்புமின்றி இவர் கடந்தார். இப்பயணத்தின் போது விழி வெண்படல அழற்சி காரணமாக இவர் தனது வலது கண்ணை இழந்தார். அர்னோ ஆற்றின் சதுப்புநிலத் தாழ்நிலப் பகுதிகளில் தனது படையின் ஒரு பெரும் பகுதியை இவர் இழந்தார்.Polybius, ''Histories'', Book III, p. 74 பொ. ஊ. மு. 217ஆம் ஆண்டின் இளவேனிற்காலத்தில் எர்துரியாவுக்கு இவர் வருகை புரிந்தார். பிளாமினியசு பாதுகாப்பதற்காக அனுப்பப்பட்டிருந்த பகுதியை அழிவுக்கு உட்படுத்துவதன் மூலம் ஒரு கள யுத்தத்திற்கு பிளாமினியசுவின் கீழான முதன்மையான உரோமானிய இராணுவத்தை இழுக்க இவர் முடிவு செய்தார். பாலிபியசு நினைவு கூறுவதன் படி "முகாமைக் கடந்து அதைத் தாண்டி இருந்த மாவட்டத்திற்குள் இறங்கினால் நாடு அழிக்கப்படுவதை வேடிக்கை பார்த்துக் கொண்டிருக்க பிளாமினியசால் (பாதி பிறர் கண்டிப்பார்கள் என்ற அச்சம் மற்றும் பாதி தனி நபர் வெறுப்பு) இயலாமல் வேறு வழியின்றி ஹன்னிபாலைப் பின் தொடர்வார் ... அவரைத் தாக்குவதற்குத் தனக்கு வாய்ப்புகளை வழங்குவார் என்று அவர் [ஹன்னிபால்] கணக்கிட்டார்" என்று குறிப்பிடுகிறார்.B. H. Liddell Hart, ''Strategy'', New York, Penguin Group, 1967. இதே நேரத்தில், பிளாமினியசு மக்களைப் பாதுகாக்கச் சக்தியற்றவர் என நிரூபிப்பதன் மூலம் உரோமின் கூட்டாளிகளின் கூட்டணியை உடைக்க ஹன்னிபால் முயற்சித்தார். இருந்த போதிலும், பிளாமினியசு எவ்விதச் செயல்பாடுமின்றி அர்ரேதியத்தில் தொடர்ந்து முகாமிட்டிருந்தார். பிளாமினியசின் இடது பிரிவை துணிச்சலாக ஹன்னிபால் சுற்றி அணி வகுத்தார். வெறும் அழிவின் மூலம் மட்டும் பிளாமினியசை யுத்தத்திற்கு இவரால் இழுக்க முடியவில்லை. உரோமிடமிருந்து செயல்பாட்டு ரீதியாக அவரை வெட்டிவிட இயலவில்லை. இராணுவ வரலாற்றில் முதல் பதியப்பட்ட திருப்பு இயக்கத்தை இவ்வாறாக ஹன்னிபால் செயல்படுத்தினார். பிறகு எர்துரியாவின் உயர் நிலங்களின் வழியாக முன்னேறினார். பிளாமினியசு ஓர் அவசர அவசரமான துரத்ததுலுக்குத் தூண்டப்பட்டார். திரசிமேனுசு ஏரியின் கரையில் இரு மலைகளுக்கு இடைப்பட்ட குறுகலான வழியில் பிளாமினியசை ஹன்னிபால் பிடித்தார். நீர்ப்பகுதி அல்லது அருகில் இருந்த மலைச் சரிவுகளில் பிளாமினியசுவின் இராணுவத்தை இங்கு ஹன்னிபால் அழித்தார். பிளாமினியசுவைக் கொல்லவும் கூடச் செய்தார். பார்த்தியப் பேரரசு எதிராக கர்ரே யுத்தத்தில் அடைந்த இழப்பு வரை உரோமானியர்கள் அது வரை பெற்றிருந்த மிக அதிக இழப்பை ஏற்படுத்திய திடீர் பதுங்கு தாக்குதல் இதுவாகும். உரோமை நோக்கிய தன்னுடைய முன்னேற்றத்தைக் கட்டுப்பாட்டில் வைக்கும் ஒரே ஒரு களப் படையை தற்போது ஹன்னிபால் அழித்திருந்தார். முற்றுகை எந்திரங்கள் இல்லாமல் தலைநகரத்தைக் கைப்பற்றத் தன்னால் எண்ண இயலாது என்பதை இவர் உணர்ந்திருந்தார். நடு மற்றும் தெற்கு இத்தாலிக்குள் நுழைவதன் மூலமும், இறையாண்மையுடைய உரோமானிய சக்திக்கு எதிராக ஒரு பொது கிளர்ச்சியை ஊக்குவிப்பதன் மூலமும் தன்னுடைய வெற்றியிலிருந்து மிகு நலம் பெறும் வழியை ஹன்னிபால் தேர்ந்தெடுத்தார்.[http://www.iwar.org.uk/military/resources/hannibal/Parker_J_P_01.pdf USAWC] ''Comparing Strategies of the 2nd Punic War'' by James Parker.